Port Žantilis
Port Žantilis (pranc. Port-Gentil) – antras pagal dydį Gabono miestas, įsikūręs šalies vakaruose, prie Lopeso kyšulio, Atlanto vandenyno pakrantėje, Ogovės deltos saloje. Pajūrio Ogovės provincijos centras. 125,0 tūkst. gyventojų (2001 m.). Svarbus jūrų uostas (išvežama nafta, mediena). Yra tarptautinis oro uostas. Naftos perdirbimo, medienos apdirbimo (įskaitant faneros gamybą), maisto, farmacijos pramonė, laivų remontas. Yra šiluminė elektrinė. Apylinkėse išgaunama nafta ir gamtinės dujos.